Det var en norsk lystsejler, der kom i havsnød syv sømil nordøst for Grenen. Bådens mast knækkede med bom og sejl og kunne ikke rejses. Den nødstedte båd fik assistance af Skagen Redningsstation, som sendte en redningsbåd til stedet. To redningsarbejdere måtte save masten af, da den hængende mast gjorde båden umulig at manøvrere. Herefter blev båden med fem passagerer - tre voksne og to børn - ombord hjulpet i land. Alle de ombordværende er i god behold.

Referat:
En sejlbåd med fem mand ombord kom mandag aften i havsnød ud for Skagen - bådens mast knækkede.